
ÅRSMELDING FRA STYRET FOR 2019

1.
STYRETS SAMMENSETNING I PERIODEN

Styret har i perioden hatt slik sammensetning:

a)
arbeidsutvalget:

leder:



Even Flugstad
nestleder:


Trond Nilsen
kasserer/økonomiansvarlig:
Linda Spjudvik
sekretær:


Guttorm Pedersen

medlemmer:


Birgitte Landrø




Morten Veiby





Hilde Koffeld




Aina Veøy





Mona Søreng




Knut-Henrik Sivertsen





Therese Færgestad Svendsen.
b)
gruppeledere:
Idrettsskolen (allidrett), 

herunder turn og moro, 

kontaktpersoner:


fotballgruppa:


Håvard Midtgard
skigruppa:


Anders Dahl 
svømmegruppa:

Bernt Inge Stormoen
volleyball,

kontaktperson: 

Anna Ekløf-Flugstad
innebandy,

kontaktpersoner:

Hilde Koffeld (damer) og Rune Jørgensen (herrer)
styrke(trenings)gruppa,

kontaktperson:

Birgitte Landrø
tennis, kontakt-



personer:


Wenche Harestad Almvik og John Ove Svensli.


2.
MØTEVIRKSOMHET

Årsmøtet for 2018 ble avholdt 19.03.19.

Det har i perioden blitt avholdt 8 ordinære styremøter. I tillegg har det blitt avholdt flere møter i forbindelse med fullføring av spillemiddelsøknaden for Idrettsplassen, og i forbindelse med planene om oppussing av Klubbhuset.


3.
VIRKSOMHET I PERIODEN

Det har i 2019 igjen blitt lagt ned stor innsats fra aktive, trenere, lagledere, tillitsvalgte og øvrige medlemmer til beste for idrettslaget og folk generelt i Kråkstad. I tillegg til å holde anlegg og aktiviteter i drift har vi i denne perioden spesielt hatt 3 saker som har tatt mye tid:
· Oppgradering av dusjer/toaletter/garderober i 1. etasje i Klubbhuset (prosjektgruppe).
Stor takk til Anders Dahl for å ha holdt i trådene, og til Joakim Engen for bl.a. å ha fått på plass tegninger. Morten Veiby og Guttorm Pedersen har også bidratt.
· Ferdigstillelse av spillemiddelsøknad. Nå har vi god tro på at alle søknader og all dokumentasjon skal være sendt inn. Det har vært mange møter på dette, og Anders Borgen, Morten Veiby, Marit Spjudvik og Even Flugstad har vært bidragsytere for å få dette på plass.

· Sportmix. Vi har fått i gang et nytt tilbud til ungdomsskoletrinnet i hallen på fredager. Mona Søreng, Trond Nilsen m.fl. har bidratt. 

 4.
SPORTSLIG AKTIVITET

Idrettslaget har i perioden gitt et aktivitetstilbud til barn/ungdom/voksne innenfor grenene    fotball, svømming, turn og moro, ski, innebandy, styrketrening, tennis, volleyball og friidrett. 
Det har vært god aktivitet i de fleste grupper. Fotball og svømming er fortsatt de største grenene, men også flesteparten av de andre gruppene har god aktivitet. Det har vært en   særdeles dårlig snøvinter, og skigruppa har lidd under det. Volleyballen har så smått kommet i gang igjen på søndager.
Siden vi er og vil være en breddeklubb, så er det sjelden vi nevner våre toppidrettsutøvere. Grunnen er jo ganske enkelt at vi ikke har så mange. Men det er gøy å se at unger som har vært i Kråkstad IL når de var små presterer på høyt nasjonalt, og faktisk også internasjonalt nivå, i andre klubber når de blir litt større. Kanskje er det sånn at om unger koser seg og har det gøy med idretten sin når de er små, så er det det beste grunnlaget for å bli skikkelig god når du blir stor? Og kanskje er det den aller beste klubben om du ikke vil bli god også? Ikke noe stress om at man skal bli god, men hovedmålet må være at man utvikler sosiale og sportslige ferdigheter i et nært og trygt miljø. Det er vel det som kalles vinn-vinn.
Jeg vet det er flere, men jeg nevner disse med en nær fortid i Kråkstad IL som har gjort store idrettslige framskritt denne sesongen:
Tiril Spæren, Follo Håndball damer elite. Har debutert i Eliteserien i håndball, scoret mange mål, og gjort seg veldig godt bemerket som strekspiller i kamp med landets aller beste håndballdamer.
Frida Ekløf-Flugstad, Oslo Volley damer elite. Har debutert i Eliteserien i volleyball, slått inn en rekke poeng, og vært med på å slå den regjerende Norgesmesteren.
Nathalie Sand Larsen, Move On. Norsk mester i dans i flere klasser, og med en rekke andre resultater på svært høyt nivå.

Thea Wilhelmsen, Kolbotn IL Fotball. Av landets beste i sin aldersgruppe. Har av den grunn blitt tatt ut på talentleir av NFF i J15, og er nå sist tatt ut som spiller på J15-landslaget. 
Ole Martin Skau Janson, Tunet Innebandy. Sølv med Tunet i Eliteserien, seriens toppscorer, har satt ny rekord for antall scorede mål i en og samme sesong i Eliteserien, er kåret til Årets spiller i Eliteserien (for 2. gang i karrieren), og er en av de beste spillerne på landslaget.

Vi gratulerer alle sammen med årets idrettslige framgang, og gleder oss til å høre mer fra dere.
For fortsatt å kunne tilby våre unger, i alle aldre, et godt idrettstilbud i Kråkstad, er det viktig at alle som kan bidrar i idrettslaget. Kråkstad er en dugnadsklubb, og tilbudet blir ikke bedre enn du og jeg gjør det til selv. 
Det er alltid noe du kan gjøre i idrettslaget, og i tillegg til at du bidrar til å skape et godt sportslig miljø for dine og andres unger, så kommer du garantert til å treffe en hel haug med vanvittig trivelige mennesker. Så ikke sitt og vent på at noe skal skje, da blir du sittende der! 

Kanskje finnes din idrett allerede i idrettslaget, da er det bare å ta kontakt med gruppa, og om idretten din ikke finnes, så skal vi hjelpe deg med å starte opp. Vi skal gjøre alt vi kan for at ungene skal få det beste tilbudet.
. 

5.
ØKONOMI

Laget har en sunn og god økonomi. Ellers vises det til regnskapene for hhv. idretts-laget og idrettsanlegget. 

6.
ANNET
Styret vil rette en kjempestor takk til lagets aktive utøvere, trenere, lagledere, tillitsvalgte og øvrige støttespillere for innsatsen som har blitt lagt ned til beste for Kråkstad IL i sesongen 2019. Håper så mange som mulig av dere fortsetter!
For styret

Even Flugstad,  
leder.

